ᱫᱚᱞᱢᱟ ᱵᱤᱨᱡᱤᱭᱟᱹᱞᱤ ᱨᱟᱠᱷᱟᱵᱤᱨ

ᱫᱚᱞᱢᱟ ᱵᱤᱨᱡᱤᱭᱟᱹᱞᱤ ᱨᱟᱠᱷᱟᱵᱤᱨ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱡᱟᱢᱥᱮᱫᱽᱯᱩᱨ ᱥᱚᱦᱚᱨ ᱠᱷᱚᱱ ᱑᱐ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱰᱷᱟᱹᱣ ᱥᱟᱹᱜᱩᱱ ᱑᱙᱗᱕ ᱥᱟᱞᱮ ᱨᱮ ᱥᱚᱸᱡᱚᱭ ᱜᱟᱱᱫᱷᱤ ᱤᱫᱤ ᱛᱮ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾ ᱱᱚᱣᱟ ᱢᱤᱫ ᱧᱩᱛᱩᱢᱟᱱ ᱵᱤᱨᱡᱤᱭᱟᱹᱞᱤ ᱨᱟᱠᱷᱟᱵᱤᱨ ᱠᱟᱱᱟ ᱟᱨ ᱱᱚᱸᱰᱮ ᱥᱤᱧᱚᱛᱤᱭᱟᱹ ᱦᱟᱹᱛᱤ ᱟᱜ ᱞᱟᱹᱠᱛᱤᱭᱟᱱ ᱮᱞ ᱢᱮᱱᱟᱜᱼᱟ ᱾ ᱚᱛᱱᱚᱜ ᱫᱚᱞᱢᱟ ᱵᱤᱨᱡᱤᱭᱟᱹᱞᱤ ᱨᱟᱠᱷᱟᱵᱤᱨ ᱫᱚᱞᱢᱟ ᱵᱩᱨᱩ ᱨᱮᱱᱟᱜ ᱥᱩᱨᱼᱥᱩᱯᱩᱨ ᱨᱮ ᱢᱮᱱᱟᱜᱼᱟ ᱫᱚᱞᱢᱟ ᱵᱤᱨᱡᱤᱭᱟᱹᱞᱤ ᱨᱟᱠᱷᱟᱵᱤᱨ ᱪᱟᱱᱰᱤᱞ ᱠᱷᱚᱱ ᱔᱐ ᱠᱤᱞᱚᱢᱤᱴᱚᱨ ᱥᱟᱢᱟᱝ ᱨᱮ ᱮᱦᱚᱵ ᱤᱫᱤ ᱟᱠᱟᱱᱟ ᱢᱤᱫ ᱟᱹᱰᱤ ᱢᱟᱨᱟᱝ ᱴᱚᱴᱷᱟ ᱠᱟᱱᱟ ᱾ ᱨᱟᱠᱷᱟᱵᱤᱨ ᱑᱙᱕ ᱠᱤᱞᱚᱢᱤᱴᱚᱨ᱒ ᱨᱮ ᱫᱟᱯᱟᱞ ᱟᱠᱟᱱᱟ ᱾ ᱱᱚᱣᱟ ᱨᱟᱡᱽᱜᱟᱲ ᱨᱟᱺᱪᱤ ᱠᱷᱚᱱ ᱑᱐᱐ ᱠᱤᱞᱚᱢᱤᱴᱚᱨ ᱟᱨ ᱢᱮᱬᱦᱮᱫ ᱥᱚᱦᱚᱨ ᱡᱟᱢᱥᱮᱫᱽᱯᱩᱨ ᱠᱷᱚᱱ ᱑᱕ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱵᱤᱨᱡᱤᱭᱟᱹᱞᱤ ᱨᱟᱠᱷᱟᱵᱤᱨ ᱫᱚᱨᱭᱟ ᱟᱴᱮᱫ ᱠᱷᱚᱱ ᱙᱑᱕ ᱯᱷᱤᱴ ᱩᱥᱩᱞ ᱵᱩᱨᱩ ᱥᱟᱶᱛᱮ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱼ᱓᱓ (NH-33) ᱥᱚᱢᱟᱱ ᱛᱮ ᱥᱮᱱ ᱟᱠᱟᱱᱟ ᱾ ᱫᱚᱞᱢᱟ ᱨᱟᱠᱷᱟᱵᱤᱨ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱥᱟᱢᱟᱝ ᱥᱤᱝᱵᱷᱩᱢ ᱦᱚᱱᱚᱛ ᱟᱨ ᱥᱟᱹᱨᱟᱹᱭᱠᱮᱞᱟ ᱠᱷᱚᱨᱥᱚᱶᱟ ᱦᱚᱱᱚᱛ ᱨᱮᱱᱟᱜ ᱑᱙᱓ ᱠᱤᱞᱚᱢᱤᱴᱚᱨ᱒ ᱨᱮ ᱵᱩᱨᱩ ᱨᱮ ᱟᱴᱮᱫ ᱟᱠᱟᱱᱟ ᱾ ᱫᱚᱞᱢᱟ ᱨᱮᱱᱟᱜ ᱵᱤᱨ "ᱦᱟᱣᱮᱫ ᱩᱯᱫᱤᱯ ᱨᱮ ᱛᱟᱦᱮᱸᱱ ᱥᱟᱨᱡᱚᱢ ᱫᱟᱨᱮ" ᱟᱨ "ᱠᱚᱸᱭᱮ ᱦᱟᱣᱮᱫ ᱨᱮ ᱢᱮᱥᱟ ᱟᱠᱟᱱᱟ ᱧᱩᱨᱩᱜ ᱜᱟᱦ ᱥᱟᱠᱟᱢ ᱵᱤᱨ" ᱛᱷᱚᱠ ᱨᱮ ᱦᱤᱡᱩᱜᱼᱟ ᱾ ᱡᱤᱵᱽ ᱡᱤᱭᱟᱹᱞᱤ ᱥᱟᱹᱠᱷᱭᱟᱹᱛ ᱵᱟᱦᱨᱮ ᱡᱚᱱᱚᱲ